Foto: Hina, Screenshot: Reddit



IVAN Pernar danas se potencijalnim glasačima pokušao obratiti putem Reddita i to rubrike AMA- Ask me anything. No, sve je ostalo na pokušaju.



"Ja sam Ivan Pernar, osnivač Živog zida, saborski zastupnik i s vama sam ovdje na redditu kako bi odgovorio na vaša pitanja", napisao je Pernar. No, neće proći niti sat vremena i Pernar će odustati od ideje da odgovara na ikakva pitanja.



"Ovdje sam da bi vam odgovorio na vaša pitanja, moraju ići 1 po 1, ne može netko postaviti 20 pitanja jer bi onda cijeli intervju njemu odgovarao", napisao je Pernar no uskoro će od svega odustati.

Tekst se nastavlja ispod oglasa

Ozbiljna pitanja



Pernaru je, istina, postavljeno mnoštvo pitanja. Neka su bila šala, no neka su bila prilično dobro koncipirana, a od zastupnika su se tražili ozbiljni odgovori vezani za cijepljenje ili ekonomiju.



"Gospodine Pernar, Imam pitanje u vezi vašeg stava oko cijepljenja. U nekoliko ste navrata doveli cijepljenje u vezu s autizmom, zadnji puta u objavi preko facebooka.



Da li ste svjesni da je cijepljenje zaslužno za eradikaciju više smrtonosnih i životno ugrožavajućih bolesti?



Da li ste jednako tako svjesni da cijepljenje nikada nije povezano sa autizmom osim u radu doktora Andrewa Wakefielda koji je taj rad izmislio i oduzeta mu je licenca?



Ne mislite li da je iznimno opasno tvrditi da su znanstveno dokazano činjenice netočne, kada ta vaša tvrdnja ugrožava ljudske živote?", glasilo je jedno od pitanja.



No, Pernar je već odustao.



"Trebao sam imati Q&A sesiju preko Reddita, ali platforma je katastrofa i de facto je nemoguće odgovarati na pitanja, večeras sam u Črnomercu 105 jer je sutra tamo deložacija, možemo se cijelu noć družiti skupa ako ste za", pojadao se na Facebooku.



"Pičko. Nisi bio sposoban ni na jedno ozbiljno pitanje odgovorit. ''Platforma je katastrofa'' lol. Tisuće ljudi održalo je AMA, od običnih ljudi do puno popularnijih osoba od tebe (Snowden, Musk, Schwarzenegger, Obama...) pa im nije smetala platforma. Možda je stvarno katastrofa, a možda si ti samo debil koji ne zna pričat ni o čemu drugome nego o masonima i popratnim pizdarijama pa sad odjebaješ pitanja jer se bojiš da ćeš morat pokazat svoje neznanje. Meni se to drugo čini vjerojatnije", na Facebooku mu je odgovorio jedan kritičar.